b'\n_START_ARTICLE_\nTactical High Energy Laser\n_START_SECTION_\nAjalugu\n_START_PARAGRAPH_\n18. juulil 1996 s\xc3\xb5lmisid Ameerika \xc3\x9chendriigid ja Iisrael lepingu, et \xc3\xbchiselt ehitada suure energiaga taktikalise laser (THEL), mille nimeks sai "Advanced Concept Technology Demonstrator" (keeruka uudistehnoloogia demonstreerija) ja mis kasutab deuteeriumfluoriidil p\xc3\xb5hinevat keemilise laseri tehnoloogiat. Nelja 30. septembril 1996 projekti kaasatud t\xc3\xb6\xc3\xb6v\xc3\xb5tja seast sai peat\xc3\xb6\xc3\xb6v\xc3\xb5tjaks Northrop Grumman (endine TRW). Suure energiaga taktikaline laseri protot\xc3\xbc\xc3\xbcp tegi esimese proovilasu 1998. majandusaastal ja esimest kasutusvalmis mudelit kavandati 1999. majandusaastaks. Kuid see l\xc3\xbckkus m\xc3\xa4rkimisv\xc3\xa4\xc3\xa4rselt edasi, kuna projekt keskendus statsionaarselt disainilt \xc3\xbcmber teisaldatavale, mida kutsuti mobiilseks suure energiaga taktikaliseks laseriks (MTHEL). Algne statsionaarne disain oli vaba kaalu-, suuruse- ja v\xc3\xb5imsuspiirangutest, kuid ei \xc3\xbchildunud moodsa v\xc3\xb5itluse muutliku, mobiilse olemusega. Mobiilse suure energiaga taktikalise laseri loomise esialgne eesm\xc3\xa4rk oli saavutada teisaldatav versioon, mis oleks kolme suure poolhaagise m\xc3\xb5\xc3\xb5tu. Ideaalis v\xc3\xa4hendatakse seda edaspidi \xc3\xbche poolhaagise suuruseks. Siiski on see esialgseid j\xc3\xb5udlusparameetreid s\xc3\xa4ilitades keeruline. Lisaks k\xc3\xb5igele v\xc3\xa4hendas Iisraeli valitsus, kes oli projekti m\xc3\xa4rkimisv\xc3\xa4\xc3\xa4rselt rahastanud, 2004. aastal oma rahalist toetust, l\xc3\xbckates esimese kasutusvalmis mudeli valmimise t\xc3\xa4htaja edasi v\xc3\xa4hemalt 2010. aastani._NEWLINE_2000. ja 2001. aastal lasti suure energiaga taktikalise laseriga alla 28 Katju\xc5\xa1a raketti ja 5 suurt\xc3\xbckim\xc3\xbcrsku._NEWLINE_4. novembril 2002 laskis suure energiaga taktikalise laser alla tema suunas lendava suurt\xc3\xbckim\xc3\xbcrsu. Mobiilne versioon l\xc3\xa4bis edukalt testimise. 24. augustil 2004 l\xc3\xa4biviidud katse ajal \xc3\xb5nnestus selle s\xc3\xbcsteemiga alla lasta mitu miinipilduja miini. See katse toimus ehtsa laskemoona kasutamisega. Suure energiaga taktikalise laseri protot\xc3\xbc\xc3\xbcp sekkus ja h\xc3\xa4vitas sihtm\xc3\xa4rgid. Testiti nii miinipilduja \xc3\xbcksiklaske kui ka mitme \xc3\xbcheaegse lasu t\xc3\xb5rjumist. Mitmed s\xc3\xb5janduseksperdid, n\xc3\xa4iteks endine relvade arendamise ja tehnoloogiat\xc3\xb6\xc3\xb6stuse administratsiooni juht, Aluf Yitzhak Ben Yisrael, pidasid suure energiaga taktikalist laserit edukaks ja n\xc3\xb5udsid selle kasutuselev\xc3\xb5ttu. Kuid 2005. aastal otsustasid Ameerika \xc3\x9chendriigid ja Iisrael l\xc3\xb5petada suure energiaga taktikalise laseri arendamise, p\xc3\xa4rast seda, kui projekti eelarve oli \xc3\xbcletanud 300 miljoni dollari piiri. See otsus tulenes "selle kohmakusest, suurtest kuludest ja eeldatavatest kehvadest tulemustest lahinguv\xc3\xa4ljal." 2006. aasta Liibanoni s\xc3\xb5ja ajal kordas Ben Yisrael, kes oli toona Iisraeli kosmoseagentuuri esimees, oma \xc3\xbcleskutsed suure energiaga taktikalise laseri kasutuselev\xc3\xb5tuks k\xc3\xb5rge lennutrajektooriga laengute vastu._NEWLINE_2007. aastal n\xc3\xb5udis Ehud Barak Qassami r\xc3\xbcnnakute vastu v\xc3\xb5itlemiseks projekti Skyguard (suure energiaga taktikalise laseri j\xc3\xa4rgmise etapp) elluviimist._NEWLINE_Kokku h\xc3\xa4vitas suure energiaga taktikalise laser projekti kestel 28 Katju\xc5\xa1a raketti, sealhulgas ka \xc3\xbcheaegselt v\xc3\xa4lja lastud raketid ja \xc3\xbcllatusr\xc3\xbcnnak, 5 suurt\xc3\xbckim\xc3\xbcrsku, 3 suure kaliibriga raketti, 10 miinipildujamiini, sealhulgas ka kolm \xc3\xbcheaegselt lastut, 7 keskmist, 2 rasket ja 1 kergrakett.'